คือผมอยากรู้ว่าผมเป็นอะไรครับ ช่วง2วันที่ผ่านมานี้ ตอนผมช่วยตัวเอง​ เริ่มรู้สึกเจ็บนิดๆ แบบนิดเดียวครับเหมือนแผลเล็ก ที่คอหยักของน้องชายฝั่งซ้าย(จากมุมมองที่ผมมองน้องชายของผมนะครับ)​ ทีแรกไม่นึกไรครับ แต่วันต่อมาตื่นเช้ามาอาบน้ำก็ทำความสะอาดน้องชายตามปกติ แล้วก็ไปสัมผัสโดนตรงตำแหน่งเดิมกับที่รู้สึกคืนก่อน เลยเปิดหัวดูแล้วก็เห็นเป็นตุ่มเเดงเล็กๆ1ตุ่มครับที่หัวหยัก ไม่มีอาการคัน ไม่แสบ ไม่เจ็บครับ แต่ที่รู้สึกเจ็บๆนิดๆเกิดจากการที่ผมไปสัมผัส​โดนครับถึงจะรู้สึก ผมก็เริ่มคิดว่าน้องติดเชื้อหรือไรงี้รึเปล่า เพราะว่าอบบคือช่วงก่ินหน้านี้ผมเรียนออนไลน์​ครับตื่นมาคือเรียนเลยกว่าจะได้อาบน้ำก็แบบเป็นพักเที่ยงหรือยาวไปหลังเลิกเรียนเลยครับ แล้วก็เคยช่วยตัวเองด้วยเจลหล่อลื่นด้วยครับพอเสร็จก็ใช้ทิชชู่เช็ดเฉยๆครับ ทีนี้ผมเลยคิดว่าน่าจะ2สาเหตุนี้หรือเปล่าที่ทำให้เกิดตุ่มนี้ขึ้นผมก็เปลี่ยนพฤติกรรม​ทันทีครับ ตื่นปุ้บไปอาบน้ำเลย ไม่ขี้เกียจเเล้วและก็คิดว่าถ้ารักษาความสะอาดไปเรื่อยๆน่าจะหาย แต่ผ่านไปได้4วัน มันขึ้นมาอีก1ครับ ตรงตำแหน่งเดียวกันเลยแต่ตุ่มนึงอยู่ที่ใต้คอหยัก อีกตุ่มอยู่ที่ผิวขิงลำตัวน้องชายเหมือนการสะท้อน(คณิตศาสตร์​นะครับผมเปรียบเทียบ)​อะครับผมเลยเริ่มกลัวขึ้นมาละครับเลยอยากมาขอคำแนะนำแล้วก็อยากรู้สาเหตุที่แท้จริงด้วยครับ ปล.1ยาวหน่อยนะครับต้องขอโทษ​ด้วยแต่ผมต้องการบอกอย่างละเอียด​จริงๆครับเพื่อง่ายต่อการวินิจฉัย ปล.2ผมไม่เคยมีเพศสัมพันธ์นะครับ
สวัสดีค่ะ อาการมีตุ่มแดงเล็กๆที่คอหยัก ของอวัยวะ​เพศชาย เจ็บร่วมด้วยดังกล่าวมา อาจจะมีสาเหตุมาจากการมีรูขุมขนอักเสบ ซึ่งจะเจ็บได้เล็กน้อย ถ้าเป็นใหญ่มากอาจมีตุ่มหนองได้ สาเหตุอื่นๆเช่นผื่นผิวหนังอักเสบจากการแพ้หรือการสัมผัส มักมีอาการคันร่วมด้วย และมีประวัติสัมผัสสบู่หรือน้ำหอม หรือเป็นการติดเชื้อราบริเวณเยื่อบุอวัยวะเพศ หรือไม่ได้เป็นโรคคือเป็นภาวะที่มีต่อมไขมันโตขึ้นผิดปกติ ทำให้เห็นเป็นตุ่มๆเล็กๆจำนวนมากได้ อาจจะเจ็บเมื่อไปเสียดสีโดน ถ้าไม่เคยมีเพศสัมพันธ์ก็อาจจะไม่ได้นึกถึงกลุ่มเริม หูดหงอนไก่ หนองใน หรือแผลริมอ่อนที่อวัยวะเพศในเบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างเบาๆภายนอกเท่านั้น ใส่เสื้อผ้าระบายอากาศได้ดีไม่อับชื้น และงดการทำกิจกรรมทางเพศไปก่อนหากยังมีอาการเจ็บร่วมด้วย ควรไปพบแพทย์หากตุ่มดังกล่าวเริ่มเจ็บเยอะ ลุกลาม มีเลือดหรือหนองไหลจากตุ่ม เพราะอาจหมายถึงการติดเชื้อใดๆที่ควรได้รับการตรวจและรักษาอย่างเหมาะสมต่อไป